Kúpna zmluva

uzatvorená podľa § 409 a nasl. zákona č. 513/1991 Zb. Obchodný zákonník v znení  
neskorších predpisov (ďalej len „Obchodný zákonník")

(ďalej len „Zmluva")

**Strany Zmluvy**

Kupujúci:

|  |  |
| --- | --- |
| názov: | PD Dobrá Niva, a.s. |
| sídlo : | Námestie SNP 217/2, 962 61 Dobrá Niva |
| IČO: | 36661562 |
| štatutárny orgán: | Ing. Jaromír Oťaheľ, predseda predstavenstva |
| bankové spojenie:  IBAN: | VÚB, a.s.  SK93 0200 0000 0022 7145 4257 |

(ďalej len „Kupujúci")

Predávajúci:

Obchodné meno/názov:

sídlo:

IČO:

DIČ

IČ DPH:

štatutárny orgán :

bankové spojenie:

*(ďalej len* ***„Predávajúci")***

(Kupujúci a Predávajúci ďalej spoločne ako „Zmluvné strany" alebo jednotlivo ako „Zmluvná strana")

**Článok I.**

Úvodné ustanovenie

Uzavretie tejto Zmluvy je výsledkom postupu zadávania zákazky podľa Usmernenia Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020.

**Článok II.**

Predmet Zmluvy

1. Predmetom Zmluvy je záväzok Predávajúceho dodať Kupujúcemu nové technické zariadenia pre živočíšnu výrobu podľa rozpisu, poskytnutia záruky na dodané technické zariadenia, poskytnutie okamžitej záručnej opravy v prípade uplatnenia záručných vád Kupujúcim, a záväzok Kupujúceho prevziať technické zariadenia a zaplatiť za ne kúpnu cenu podľa Článku III. tejto Zmluvy.
2. Predmetom zmluvy je : **Chladiaci tank s priamym chladením s príslušenstvom**

**Článok III.**

Zmluvná cena a zdroj finančných prostriedkov

1. Celková kúpna cena za dodané technické zariadenia v rozsahu ČI. II. Zmluvy je stanovená v zmysle zákona č. 18/1996 Z. z. o cenách v znení neskorších predpisov a na základe výsledku verejného obstarávania, a to vo výške: xxx EUR bez DPH (slovom xxx eur bez DPH), v ktorej

sú započítané všetky náklady Predávajúceho súvisiace s dodaním tovaru, dopravy do miesta dodania a akékoľvek iné náklady Predávajúceho.

1. Štruktúrovaný rozpočet ceny je uvedený **v prílohe č. 1,** ktorá tvorí neoddeliteľnú súčasť tejto Zmluvy.
2. K cene uvedenej v bode 3.1 tohto článku Zmluvy bude pripočítaná DPH podľa platných predpisov v čase uskutočnenia zdaniteľného plnenia.

**Článok IV.**

Platobné podmienky

* 1. Predávajúcemu vzniká právo na zaplatenie ceny uvedenej v ČI. III tejto Zmluvy riadnym splnením jeho záväzku spôsobom a v mieste dodania v súlade s touto Zmluvou.
  2. Podkladom pre zaplatenie je faktúra vystavená Predávajúcim a preukázateľne doručená kupujúcemu. Predávajúci má právo vystaviť faktúru až po riadnom splnení jeho záväzku spôsobom a v mieste dodania v súlade s touto Zmluvou.
  3. Všetky faktúry vystavené v zmysle tejto Zmluvy musia obsahovať všetky náležitosti ustanovené podľa zákona č. 222/2004 Z. z. o dani z pridanej hodnoty v znení neskorších predpisov, údaje   
      zmysle tejto Zmluvy, číslo tejto Zmluvy a číslo bankového účtu uvedené v záhlaví tejto Zmluvy.
  4. Ak akákoľvek faktúra vystavená v zmysle tejto Zmluvy nebude obsahovať náležitosti dohodnuté   
     v tejto Zmluve má Kupujúci právo vrátiť faktúru Predávajúcemu na prepracovanie. Splatnosť takto vystavenej a vrátenej faktúry sa zruší a nová splatnosť v súlade s bodom 4.5 tohto článku Zmluvy začne plynúť dňom preukázateľného doručenia opravenej a správne vystavenej faktúry.
  5. Lehota splatnosti riadne vystavenej a doručenej faktúry je do 30 dní odo dňa jej preukázateľného prvého doručenia Kupujúcemu.

**Článok V.**

Miesto, čas a spôsob dodania tovaru

1. Miestom dodania technických zariadení je Farma Sása Kupujúceho (verejného obstarávateľa).
2. Predávajúci je povinný dodať a inštalovať technické zariadenia do miesta dodania v celom rozsahu najneskôr do 10.5.2025.
3. Dopravu do miesta dodania je povinný zabezpečiť Predávajúci na vlastné náklady a vlastné nebezpečenstvo tak, aby bola zabezpečená ochrana pred jeho poškodením a znehodnotením.   
   Za škodu spôsobenú porušením tejto povinnosti zodpovedá Predávajúci.
4. Prevzatie inštalovaných technických zariadení v mieste dodania bude potvrdené oprávnenou osobou Kupujúceho uvedenou v bode 5.6 tohto Článku na dodacom liste a preberacom liste, ktoré vyhotoví Predávajúci a na ktorom bude uvedená špecifikácia v druhoch a v množstvách, miesto a dátum prevzatia. Dodací a preberací list podpíšu oprávnené osoby obidvoch Zmluvných strán.

**Článok VI.**

Vlastnícke právo

1. Predávajúci vyhlasuje, že je výlučným vlastníkom technických zaradení, že na ňom neviaznu žiadne práva tretích osôb a že nie je daná žiadna prekážka, ktorá by mu bránila s tovarom podľa tejto Zmluvy disponovať.

**Článok VII.**

Zodpovednosť za vady tovaru, záruka, reklamácie

1. Predávajúci je povinný dodať technické zariadenia riadne a včas, v požadovanom množstve, technickom stave, farebnom vyhotovení, výbave, s potrebnými dokladmi na jeho užívanie a prevádzku a umožniť Kupujúcemu dôkladné prevzatie a nadobudnutie vlastníckeho práva k zariadeniam.
2. Predávajúci garantuje, že dodané technológie sú nové, doteraz nepoužívané a zodpovedajú požadovanej kvalite a podmienkam dohodnutým v tejto Zmluve ako aj jeho technické a prevádzkové parametre sa zhodujú s parametrami uvádzanými ich výrobcom.
3. Predávajúci poskytuje Kupujúcemu záruku za technológie spočívajúcu vtom, že budú v záručnej dobe spôsobilé na použite na účel dohodnutý touto Zmluvou a/alebo obvyklý účel a že si zachovajú obvyklé vlastnosti a/alebo vlastnosti dohodnuté touto Zmluvou. Záručná doba začína plynúť nasledujúci deň po dni riadneho prevzatia inštalovaných zariadení osobou oprávnenou konať za Kupujúceho vo veciach prevzatia .
4. Kupujúci v prípade zistenia vady resp. vád na dodanom technickom zariadení tieto písomne oznámi (Reklamácia) Predávajúcemu bez zbytočného odkladu po ich zistení. Reklamácia musí byť podaná výlučne písomne a v záručnej dobe, inak je neplatná.
5. Reklamácia musí obsahovať označenie vady, popis, ako sa prejavuje a voľbu Kupujúceho z nárokov z vád tovaru podľa ust. § 436 a nasl. Obchodného zákonníka.
6. Predávajúci je povinný oprávnenú Reklamáciu vyriešiť v lehote 10 dní odo dňa jej riadneho doručenia.
7. Záručná doba sa predlžuje o počet kalendárnych dní, počas ktorých nebolo dodané zariadenie plne funkčné po dobu dlhšiu než 24 hodín, ak táto nefunkčnosť bola spôsobená vadou v záručnej dobe, riadne oznámenou Kupujúcim Predávajúcemu.
8. Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového podniku v posledný deň záručnej doby Predávajúcemu, sa považuje za uplatnenú včas.
9. Predávajúci zodpovedá aj za vady, ktoré sa vyskytnú po uplynutí záručnej doby, pokiaľ boli spôsobené porušením jeho povinností.

**Článok VIII.**

Zodpovednosť za škodu

1. Pokiaľ porušením povinností Predávajúceho, vyplývajúcich zo všeobecne záväzných právnych predpisov, alebo tejto Zmluvy, vznikne Kupujúcemu v dôsledku použitia či užívania technického zariadenia akákoľvek škoda, zodpovedá za ňu Predávajúci, a to bez ohľadu na zavinenie. Náhrada škody sa riadi príslušnými ustanoveniami Obchodného zákonníka.
2. Kupujúci je oprávnený požadovať od Predávajúceho náhradu škody v celom rozsahu aj v prípade, že ide o porušenie povinnosti, na ktorú sa vzťahuje zmluvná pokuta.
3. Predchádzajúce ustanovenia bodu 8.1 a 8.2 tohto Článku platia aj potom, ako dôjde k odstúpeniu od tejto Zmluvy niektorou zo Zmluvných strán, alebo oboma Zmluvnými stranami.

**Článok IX.**

Zmluvná pokuta

1. V prípade omeškania Predávajúceho s dodaním technických zariadení podľa bodu 5.2 ČI. V tejto Zmluvy je Kupujúci oprávnený fakturovať Predávajúcemu zmluvnú pokutu vo výške 0,05 % z ceny tovaru bez DPH, uvedenej v Článku III. tejto Zmluvy za každý aj začatý deň omeškania a Predávajúci je povinný zmluvnú pokutu uhradiť.
2. Pri dodaní chybného technického zariadenia vzniká Kupujúcemu nárok vyúčtovať zmluvnú pokutu vo výške 0,05% z ceny s DPH za každý deň omeškania až do doby zabezpečenia bezchybného zariadenia.
3. V prípade, ak Predávajúci nevyrieši písomne podanú Reklamáciu, v lehote podľa bodu 7.9 Článku VII tejto Zmluvy, je Kupujúci oprávnený, počnúc dňom nasledujúcim po uplynutí lehoty na vyriešenie Reklamácie, fakturovať Predávajúcemu zmluvnú pokutu vo výške 3 000,- Eur (slovom: sedemtisíc eur) za každý aj začatý deň omeškania a za každú jednotlivú vadu osobitne a Predávajúci je povinný zmluvnú pokutu uhradiť.
4. Splatnosť uplatnených sankcií v zmysle tohto Článku Zmluvy je do 30 dní odo dňa preukázateľného doručenia príslušnej faktúry druhej Zmluvnej strane. Platby za ne budú uhrádzané výlučne bezhotovostne na bankové účty uvedené v záhlaví tejto Zmluvy.
5. Zaplatením zmluvnej pokuty nie je dotknutý nárok na náhradu vzniknutej škody, pričom zmluvná pokuta sa nezapočítava na náhradu škody.
6. Povinnosť zaplatiť zmluvnú pokutu trvá aj po skončení platnosti tejto Zmluvy, ako aj potom, čo dôjde k odstúpeniu od nej jednou, alebo oboma Zmluvnými stranami.
7. V prípade omeškania Kupujúceho s úhradou faktúry, vzniká Predávajúcemu právo účtovať Kupujúcemu úroky z omeškania v zákonnej výške.

**Článok X.**

Ostatné ustanovenia

1. Predávajúci je povinný pri plnení tejto Zmluvy postupovať s odbornou starostlivosťou a dodržiavať všeobecne záväzné predpisy a podmienky tejto Zmluvy.
2. V prípade, ak sa Predávajúci zapisuje do registra partnerov verejného sektora (ďalej len „register") v zmysle zákona o registri partnerov verejného sektora, zaväzuje sa, že bude v registri zapísaný aspoň počas doby trvania tohto zmluvného vzťahu. Predávajúci sa zároveň zaväzuje zapísať sa do registra aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis Predávajúceho do registra v zmysle zákona o registri partnerov verejného sektora vyžaduje.
3. Predávajúci je povinný oznámiť Kupujúcemu všetky zmeny, ktoré budú v registri podľa bodu 10.2 tohto článku Zmluvy vo vzťahu k nemu vykonané, a to do 5 dní, odkedy k zápisu zmeny do registra došlo.

**Článok XI.**

Ukončenie Zmluvy

1. Zmluvné strany sa dohodli, že zmluvný vzťah založený touto Zmluvou je možné ukončiť:
2. vzájomnou písomnou dohodou Zmluvných strán
3. odstúpením od Zmluvy.
4. Porušením povinností dohodnutých Zmluvnými stranami v Zmluve jednou zo Zmluvných strán vzniká druhej Zmluvnej strane právo odstúpiť od Zmluvy.
5. Odstúpenie je možné aj od čiastočne splnenej Zmluvy.
6. V prípade podstatného porušenia tejto Zmluvy je odstupujúca strana oprávnená od Zmluvy odstúpiť, ak to písomne oznámi druhej Zmluvnej strane bez zbytočného odkladu po tom, čo sa o tomto porušení dozvedela.
7. Zmluvné strany označujú porušenie Zmluvy za podstatné:
8. ak Predávajúci poruší povinnosť dodať technické zariadenia v dohodnutom množstve a štruktúre a vyhotovení podľa tejto Zmluvy a/alebo dodaný tovar nespĺňa všetky požadované technické parametre a úžitkové vlastnosti podľa tejto Zmluvy,
9. ak Predávajúci poruší povinnosť dodať technické zariadenia v termíne uvedenom v bode 5.2 Článku V tejto Zmluvy,
10. ak nastanú okolnosti uvedené v ust. § 15 zákona o registri partnerov verejného sektora, alebo ak Predávajúci poruší povinnosti uvedené v bode 10.1 Článku X. tejto Zmluvy,
11. ak sa preukáže, že Predávajúci v ponuke predloženej vo verejnom obstarávaní predložil nepravdivé doklady alebo uviedol nepravdivé, neúplné alebo skreslené údaje,
12. ak je voči Predávajúcemu vedené konkurzné konanie alebo reštrukturalizačné konanie, je v konkurze, v reštrukturalizácii, bol proti nemu zamietnutý návrh na vyhlásenie konkurzu pre nedostatok majetku,
13. ak Predávajúci vstúpil do likvidácie, alebo bol na neho zriadená nútená správa,
14. ak je voči Predávajúcemu vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.),
15. ak Kupujúci v rozpore s touto Zmluvou bezdôvodne neprevezme riadne dodané technické zariadenia ani v lehote 30 dní odo dňa uvedeného vo výzve Predávajúceho v zmysle čl. 5 bodu 5.6 tejto Zmluvy,
16. ak Kupujúci neuhradí kúpnu cenu za riadne dodané a prevzaté technické zariadenia v termíne do 60 dní po uplynutí dátumu splatnosti faktúry,
17. ak tak ustanovuje osobitný zákon..
18. V prípade, že dôjde k porušeniu tejto Zmluvy, ktoré Zmluvné strany neoznačili ako podstatné, platia pri odstúpení od Zmluvy pravidlá upravené príslušnými ustanoveniami Obchodného zákonníka.
19. Oznámenie o odstúpení musí byť podpísané štatutárnym orgánom odstupujúcej Zmluvnej strany a nadobúda účinnosť dňom jeho doručenia do sídla druhej Zmluvnej strany uvedeného v tejto Zmluve.
20. V prípade odstúpenia od Zmluvy, zmeny Zmluvy, alebo dočasného prerušenia plnenia z dôvodu porušenia Zmluvy, zaplatí Zmluvná strana porušiteľa druhej Zmluvnej strane všetky preukázané náklady a škody, ktoré jej z tohto dôvodu vzniknú.
21. Ak oprávnená Zmluvná strana nevyužije právo odstúpiť od Zmluvy, vzniká porušujúcej Zmluvnej strane povinnosť pristúpiť na primeranú zmenu Zmluvy v tej časti, ktorá bola porušením dotknutá a uhradiť spôsobenú škodu, ktorá vznikla v súvislosti s porušením záväzku. Oprávnená Zmluvná strana môže dočasne prerušiť plnenie svojich záväzkov až do doby, pokým porušujúca Zmluvná strana je v omeškaní a pokiaľ omeškané záväzky nesplní a nedohodne zmenu Zmluvy z dôvodu dočasného prerušenia.

**Článok XII.**

Subdodávky

1. Ak má Predávajúci v úmysle zadať plnenie, ktoré je predmetom tejto Zmluvy, subdodávateľom, môže tak urobiť iba s predchádzajúcim písomným súhlasom Kupujúceho, ktorý takýto bez závažného a opodstatneného dôvodu neodoprie. V takomto prípade Predávajúci zodpovedá rovnako akoby Zmluvu plnil sám.
2. V Prílohe č. 2 tejto Zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Predávajúci je oprávnený zmeniť subdodávateľa iba s predchádzajúcim písomným súhlasom Kupujúceho. Predávajúci je pritom povinný oznámiť Kupujúcemu údaje podľa bodu 13.2 tohto článku Zmluvy o novom subdodávateľovi. Predávajúci je povinný Kupujúcemu oznámiť akúkoľvek zmenu údajov u subdodávateľov, uvedených v Prílohe č. 2 tejto Zmluvy, a to bezodkladne.
4. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
5. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Predávajúceho v zmysle zákona č. 315/2016 Z. z. o registri partnerov verejného sektora.

**Článok XIII.**

Záverečné ustanovenia

1. Práva a povinnosti Zmluvných strán, ktoré nie sú upravené touto Zmluvou, sa riadia právnymi predpismi SR, najmä ustanoveniami Obchodného zákonníka.
2. Všetky spory, ktoré vzniknú z plnenia tejto Zmluvy budú Zmluvné strany riešiť predovšetkým dohodou a vzájomným rokovaním.
3. Akákoľvek zmena tejto Zmluvy sa môže urobiť len formou chronologicky očíslovaných písomných dodatkov k nej, ak nie je v tejto Zmluve uvedené inak.
4. Táto Zmluva je vyhotovená v piatich rovnopisoch, pričom Kupujúci obdrží po tri vyhotovenia a Predávajúci po dve vyhotovenia.
5. Táto Zmluva nadobúda platnosť dňom jej podpísania oboma Zmluvnými stranami.
6. Zmluvné strany vyhlasujú, že táto Zmluva bola uzatvorená slobodne a vážne, určite a zrozumiteľne, nie v tiesni a za nápadne nevýhodných podmienok a na znak súhlasu so Zmluvou k nej pripájajú svoje podpisy.
7. Žiadna zo Zmluvných strán nie je oprávnená svoju pohľadávku postúpiť inému.
8. Zmluvne strany sa dohodli na nasledovnom: Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

Príloha č. 1 Technická špecifikácia predmetu zákazky

Príloha č. 2 Zoznam subdodávateľov

V Dobrej Nive, dňa .................... v Dobrej Nive, dňa....................

Za Predávajúceho za Kupujúceho

............................................... .............................................

**Konateľ Ing. Jaromír Oťaheľ**

**Predseda predstavenstva**